**B I L J E Š K E**

**UZ FINANCIJSKE IZVJEŠTAJE ZA 2019. GODINU**

Naziv obveznika**: CENTAR ZA PROFESIONALNU REHABILITACIJU OSIJEK**

Sjedište obveznika**: OSIJEK**

Adresa sjedišta obveznika**: Tadije Smičiklasa 2**

Broj RKP-a**: 33634**

Matični broj**: 03021866**

OIB**: 57200304958**

Šifra djelatnosti**: 8899**

Razina**: 11** Razdjel**: 08655**

**OSNIVANJE I DJELOKRUG RADA**

Centar za profesionalnu rehabilitaciju Osijek osnovan je 1976. godine kao poduzeće u društvenom vlasništvu s p.o. Osijek. Odlukom Skupštine Osječko-baranjske županije 1995. godine Centar je preoblikovan u ustanovu čiji je osnivač Osječko-baranjska županija.

Stupanjem na snagu novog Zakona o profesionalnoj rehabilitaciji i zapošljavanju osoba s invaliditetom ("Narodne novine", br. 157/13. i 152/14.) u pravni poredak Republike Hrvatske uvodi se Direktiva Vijeća 2000/78EZ (SL L 303, 02/12/2000) o uspostavi općeg okvira za jednako postupanje pri zapošljavanju i obavljanju zanimanja čime se ustrojava novi okvir sustava profesionalne rehabilitacije u Republici Hrvatskoj.

Centar za profesionalnu rehabilitaciju Osijek je prema članku 15. Zakona ustanova osnovana u svrhu organiziranja i izvođenja profesionalne rehabilitacije osoba s invaliditetom koju zajednički osnivaju Republika Hrvatska i jedinica lokalne i područne (regionalne) samouprave, a međusobna prava i obveze osnivača uređuju se aktom o osnivanju, odnosno ugovorom o prijenosu osnivačkih prava.

Slijedom Zakona o profesionalnoj rehabilitaciji i zapošljavanju osoba s invaliditetom, Županija kao osnivač Centra dana 7. srpnja 2015. godine prenosi 40% svojih osnivačkih prava na Republiku Hrvatsku bez naknade te se u tom smislu 28. rujna 2015. godine zaključuje Ugovor o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza.

Člankom 17. istog Zakona utvrđeno je da sredstva za rad centara za profesionalnu rehabilitaciju osiguravaju osnivači sukladno aktu o osnivanju, odnosno Ugovoru o prijenosu dijela osnivačkih prava nad Centrom za profesionalnu rehabilitaciju Osijek i obavljanju osnivačkih prava i obveza (KLASA:053-02/14-01/180, URBROJ: 524-04-01-01/1-15-16) te da se pored navedenog Centar financira i naplatom izvršenih uslugaprofesionalne rehabilitacije

Stupanjem na snagu **Uredbe Vlade Republike Hrvatske o Centru za profesionalnu rehabilitaciju Osijek,** Republika Hrvatska 01. siječnja 2019. godine preuzima osnivačka prava nad Centrom u cjelosti.

Usluge profesionalne rehablitacije definirane su Standardima usluga i to kako slijedi:

Usluga 1. **-** rehabilitacijska procjena o razini radne sposobnosti, znanja, radnih navika i profesionalnih interesa,

Usluga 1.1. **rehabilitacijska procjena – utvrđivanje invaliditeta u odnosu na rad**

Usluga 2. - pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije,

Usluga 3. - izrada perspektiva,

Usluga 4. - analiza radnog mjesta i radnog okruženja,

Usluga 5. - stručna podrška i praćenje tijekom obrazovanja, osposobljavanja ili usavršavanja,

Usluga 6. - stručna podrška i praćenje na radnom mjestu i u radnom okruženju,

Usluga 7. - jačanje radnih potencijala i profesionalnih kompetencija (Radni centar),

Usluga 8. - jačanje radnih potencijala i profesionalnih kompetencija (Virtualna radionica),

Usluga 9. **-** izrada planova prilagodbe radnog mjesta i radnog okoliša (arhitektonska prilagodba) te prilagodbe opreme i sredstava za rad (tehnička prilagodba),

Usluga 10. **-** procjena radne učinkovitosti,

Usluga 11. - radno osposobljavanje na konkretnom radnom mjestu i

Usluga 12. – obrazovanje, osposobljavanje ili usavršavanje s kraćim obazovnim programom.

**Djelatnost Centra**

***profesionalna rehabilitacija***

* organiziranje i izvođenje usluga profesionalne rehabilitacije samostalno ili u suradnji s obrazovnim ustanovama,
* sudjelovanje u utvrđivanju preostalih radnih sposobnosti,
* profesionalno informiranje, savjetovanje i procjena profesionalnih mogućnosti odnosno, izdavanje nalaza i mišljenja,
* analizu tržišta rada, mogućnosti zapošljavanja i uključivanja u rad,
* procjenu mogućnosti izvođenja, razvoja i usavršavanja programa profesionalnog osposobljavanja,
* radno osposobljavanje, dokvalifikacija, prekvalifikacija i programi za održavanje i usavršavanje radnih i radno socijalnih vještina i sposobnosti,
* informiranje i savjetovanje o pomoćnoj tehnologiji u učenju i radu,
* provođenje skupnih i pojedinačnih programa za unaprjeđenje radno-socijalne uključivosti u zajednicu,
* izradu savjetodavnih prijedloga o primjeni različitih tehnologija i tehnika u učenju i radu uz procjenu mogućnosti primjene,
* pretprofesionalno učenje, planiranje i primjenu odabrane tehnologije, razvoj motivacije i osposobljavanja osoba s invaliditetom korištenju odabrane tehnologije,
* tehničku pomoć, podršku i procjenu rezultata,
* izvođenje programa socijalnog uključivanja,
* izvođenje praktičnog dijela osposobljavanja za rad u tijeku profesionalne rehabilitacije,
* posredovanje pri zapošljavanju i dr.

***obrazovanje odraslih i ostalo obrazovanje***

* Obrazovanje odraslih djelatnost je koju Centar, nastavljajući dugogodišnju tradiciju, razvija s ciljem unapređenja usluga profesionalne rehabilitacije. U tom smislu Centar razvija vlastite prostorne, tehničke i stručne resurse za radno osposobljavanje, dokvalifikacija ili prekvalifikaciju osoba s invaliditetom u područjima informatičkog osposobljavanja/ usavršvanja, tradicijskih zanimanja kao i turizma i ugostiteljstva.

***skrb o žrtvama nasilja u obitelji uključujući uslugu smještaja i usluge savjetovanja i pomaganja***

Pružanje socijalne usluge privremenog smještaja u kriznim situacijama odnosi se na program zaštite žrtava nasilja u obitelji koji je posljedica intervencije lokalne zajednice, odnosno Osječko-baranjske županije i Grada Osijeka u području nasilja u obitelji, osobito nasilja nad djecom i ženama.

***Pravno utemeljenje***

* Nacionalna strategija zaštite od nasilja u obitelji za razdoblje od 2017. do 2022. godine („Narodne novine“, br. 96/17.),
* Zakon o profesionalnoj rehabilitaciji i zapošljavanju osoba s invaliditetom ("Narodne novine", br. 157/13. i 152/14.),
* Pravilnik o profesionalnoj rehabilitaciji i centrima za profesionalnu rehabilitaciju ("Narodne novine", br. 75/18.),
* Pravilnik o poticajima pri zapošljavanju osoba s invaliditetom ("Narodne novine", br. 75/18.),
* Pravilnik o zaštitnim radionicama i integrativnim radionicama za zapošljavanje osoba s invaliditetom ("Narodne novine", br. 75/18.),
* Uredba o osnivanju Centra za profesionalnu rehabilitaciju Osijek od 23. siječnja 2019. godine
* Zakon o socijalnoj skrbi („Narodne novine“, br. 157/13., 152/14., 99/15., 52/16., 16/17., 130/17.),
* Zakon o zaštiti od nasilja u obitelji („Narodne novine“, br. 70/17.),
* Protokol o postupanju u slučaju nasilja u obitelji,
* Ugovor o financiranju usluga stalnog smještaja djece i odraslih osoba - žrtava obiteljskog nasilja zaključen između Ministarstva zdravstva i socijalne skrbi i Centra za profesionalnu rehabilitaciju Osijek.

Centar zapošljava 15 radnika temeljem ugovora o radu na neodređeno vrijeme te angažira 7 radnika temeljem ugovora od djelu raspoređenih na poslovima upravljanja, poslovima profesionalne rehabilitacije (Stručni tim - socijalni radnici, psiholog, pedagog, pravnik i edukacijski rehabilitator, liječnici- spec. medicine rada) , poslovima socijalnih usluga (Stručni tim – psiholog, socijalni radnik i radni terapeut), drugim stručnim poslovima kao i pratećim poslovima (stručni referenti, računovodstveni referent/knjigovođa, portir i spremačica).

**BILJEŠKE UZ BILANCU**

***Bilješka uz AOP 008 – Građevinski objekti***

Vrijednost građevinskih objekata smanjila se u odnosu na 2018. godinu zbog obračuna amortizacije.

***Bilješka uz AOP 014 – Postrojenja i oprema***

Postrojenja i oprema povećani su za 1,8 % u odnosu na 2018. godinu, zbog zamjene dotrajale informatičke opreme novom. Isto tako povećan je i ispravak vrijednosti postrojenja i opreme zbog godišnjeg obračuna amortizacije.

***Bilješka uz AOP 049 – Sitni inventar u upotrebi***

Sitni inventar u upotrebi povećan je za 1,0% u odnosu na 2018. godinu zbog nabavke opreme za zamjenu dotrajale opreme u smještajnom dijelu Skloništa.

***Bilješka uz AOP 59 – Zalihe za obavljanje djelatnosti***

Zalihe za obavljanje djelatnosti povećane su za 4,1% u odnosu na 2018. godinu zbog prelaska sa tjedne na mjesečnu nabavu od dobavljača, a odnose se na zalihe namirnica za potrebe Skloništa kao i materijala za čišćenje, materijala za higijenu i uredskog materijala.

***Bilješka uz AOP 065 – Novac u banci***

Budući da od 01.01.2019. godine postajemo korisnici državnog proračuna Centar je svoja vlastita sredstva kao i preneseni višak prihoda iz proteklih godina prenio u Državnu riznicu, tako da je stanje novca u banci 0 kn.

***Bilješka uz AOP 071 – Novac u blagajni***

Novac u blagajni manji za 94,2 % nego na početku godine iz razloga financiranja putem državnog proračuna i plaćanja gotovo svih računa transakcijski, tako da je gotovina u blagajni potrošena za plaćanje sitnih troškova, a nije podizan značajniji iznos gotovine.

***Bilješka uz AOP 080 – Ostala potraživanja***

Ostala potraživanja veća su u odnosu na prethodnu godinu zbog potraživanja od HZZO za bolovanje i uplaćenih avansa dobavljačima za investicijsko održavanje.

***Bilješka uz AOP 140 – Potraživanja za prihode poslovanja***

Potraživanja za prihode od prodaje proizvoda i robe te pruženih usluga manji su za 89%, a potraživanja za prihode iz proračuni su povećani u odnosu prethodnu godinu zbog prelaska Centra na financiranje iz Državnog proračuna i drugačijeg načina naplate usluga profesionalne rehabilitacije.

***Bilješka uz AOP 157 Potraživanja od prodaje nefinancijske imovine***

Na potraživanjima od prodaje nefinancijske imovine vode se stanovi koji su pod otkupom a koji vodi Zavoda za stanovanje. Po polugodišnjem i godišnjem obračunu Zavod nama doznači 35% uplaćenih sredstava i njihov obračun uplata koji mi knjižimo i tako smanjujemo svoje potraživanje.

***Bilješka uz AOP 159 – Unaprijed plaćeni rashodi budućih razdoblja***

Unaprijed plaćeni rashodi budućih razdoblja odnose se na godišnju pretplatu stručne literature za 2020 godinu.

***Bilješka uz AOP 165 – Obveze za zaposlene***

Obveze za zaposlene odnose se na plaće zaposlenih za 12. mjesec koje su isplaćene u siječnju 2020. godini.

***Bilješka uz AOP 225 – Vlastiti izvori***

Vlastiti izvori manji su u odnosu na početak godine, a rezultat su ispravke vrijednosti dugotrajne imovine.

***Bilješka uz AOP 232 Višak prihoda***

Višak prihoda poslovanja veći je nego na početku godine i iznosi 653.503 kn, a proizašao je iz viška prihoda poslovanja iz proteklih godina u iznosu od 159.015 kn i rezultata poslovanja u 2019. godini u iznosu 494.488 kn.

***Bilješka uz AOP 238 – Manjak prihoda od nefinancijske imovine***

Manjak prihoda od nefinancijske imovine u iznosu od 114.059 kn čine preneseni manjak iz prethodnih godina u iznosu od 45.282 kn i manjak iz 2019. godine u iznosu od 68.777 kn.

***Bilješka uz AOP 240 – Obračunati prihodi poslovanja***

Obračunate prihode poslovanja u iznosu 6.840 kn čine obračunati nenaplaćeni prihodi od usluga profesionalne rehabilitacije.

***Bilješka uz AOP 241 – Obračunati prihodi od nefinancijske imovine***

Obračunate prihode od nefinancijske imovine u iznosu od 41.157 kn čine obračunati prihodi od otkupa stanova koji se vode u Zavodu za stanovanje.

Centar za profesionalnu rehabilitaciju nema sudskih sporova u tijeku, niti ugovorene odnose i slično koji uz ispunjavanje određenih uvjeta mogu postati obveza ili imovina.

**BILJEŠKE UZ OBRAZAC PR-RAS**

Ukupni prihodi i primici realizirani su u iznosu od 3.339.926 kn što je povećanje za 37,6% u odnosu na isto razdoblje 2018. godine. Povećanje prihoda posljedica je povećanja prihoda iz nadležnog proračuna za financiranje rashoda poslovanja kao i povećanih donacija fizičkih osoba.

Ukupni rashodi i izdaci izvršeni su u iznosu od 2.914.214 kn što je povećanje za 11,1% u odnosu na isto razdoblje 2018. godine. Povećanje rashoda posljedica je povećanja koeficijenata kao i osnovice za obračun plaća za zaposlene u dva navrata u tijeku 2019. godine, povećanja naknada troškova zaposlenima, rashoda za materijal i energiju, rashoda za zakupnine i najamnine, rashoda za intelektualne i osobne usluge, premija osiguranja te naknada građanima i kućanstvima u novcu.

***Bilješka uz AOP 063 – Pomoći proračunskim korisnicima iz proračuna koji im nije nadležan***

Kapitalne i tekuće pomoći proračunskim korisnicima iz proračuna koji im nije nadležan u iznosu od 50.000 kn odnose se na sredstva doznačena od Osječko-baranjske županije, što je smanjene prihoda od 95,30 % u odnosu na isto razdoblje 2018. godine zbog promjene vlasništva i načina financiranja.

***Bilješka uz AOP 124 – Prihodi od prodaje proizvoda i robe te pruženih usluga***

Prihodi od pruženih usluga u iznosu od 257.953 kn, što je smanjene prihoda od 67,5 % u odnosu na prethodnu godinu, a razlog smanjenja je novi način naplate pruženih usluga profesionalne rehabilitacije kao i naplata za korisnike u Skloništu za žrtve nasilja u obitelji.

***Bilješka uz AOP 127 - Tekuće donacije***

Tekuće donacije su donacije neprofitnih organizacija koje su donirale Skloništu za žrtve nasilja u obitelji u namirnicama, higijeni, igračkama, poklon paketićima i sl. Također i donacije fizičkih osoba koje su donirale sredstva Skloništu kao zamjena za društveno koristan rad.

***Bilješka uz AOP 130 - Prihodi iz nadležnog proračuna za financiranje rashoda poslovanja***

Prihodi iz nadležnog proračuna za financiranje rashoda poslovanja u iznosu od 591.291 kn povećani su za 18,3% u odnosu na isto razdoblje protekle godine, a posljedica su preuzimanja osnivačkih prava i obveza te financiranja dijela rashoda iz Državniog proračuna.

***Bilješka uz AOP 136 – Kazne***

Prihodi od kazni u iznosu od 5.782 kn što je smanjene prihoda od 81,3 % u odnosu na prethodnu godinu proizlaze iz toga što je manji broj naplati kazni za prekršaje.

***Bilješka uz AOP 147 - Ostali prihodi***

Ostali prihodi su smanjeni za 81,3% u odnosu na 2018. godinu a posljedica su prijelaza na financiranje iz sredstava Državnog proračuna čime je prestala mogućnost refundiranja dijela plaće čistačice (ZOSI).

***Bilješka uz AOP 150 - Rashodi za plaće***

Rashodi za plaće povećani su u odnosu na isto razdoblje prethodne godine zbog usklađenja osnovice za izračun plaće s osnovicom određenom za namještenike i službenike u javnim službama, a sukladno Temeljnom kolektivnom ugovoru, kao i zbog zapošljavanja dva djelatnika (edukacijski rehabilitator i socijalni radnik). Slijedom rečenog povećani su i doprinosi na plaće.

***Bilješka uz AOP 161 - Naknade troškova zaposlenima***

Naknade troškova zaposlenima povećane su u odnosu na prošlu godinu a čine ih službena putovanja i stručna usavršavanja Stručnog tima za profesionalnu rehabilitaciju (5 osoba) koji je sudjelovao na stručnim radionicama (Zagreb), na redovitom stručnom usavršavanju (Zadar) na međunarodnom stručnom skupu (Maribor, Ljubljana) te zbog stručnih skupova Stručnog tima Odjela socijalnih usluga (2 osobe u Zagrebu, Osijeku), redovitih mjesečih kolegija ravnatelja Centara u Zagrebu, redovnih stručnih seminara iz područja računovodstva (1 osoba), kao i stručnog osposobljavanja iz proračunskog računovodstva (1 osoba).

***Bilješka uz AOP 166 - Rashodi za materijal i energiju***

Rashodi za materijal i energiju povećani su u odnosu na 2018. godinu zbog nabave osnovnog materijala za rad (testova ) profesionalne rehabilitacije koji se nabavljaju za duži vremenski period, zbog povećanih troškova električne energije (poskupljenja), kao i veće nabavke sitnog inventara za potrebe Skloništa.

***Bilješka uz AOP 174 ­- Rashodi za usluge***

Kod rashoda za usluge povećanje je uslijedilo kod komunalnih usluga – zbog povećanja cijene i drugačijeg načina obračun , zbog zakupnina i najamnina koje su povećane zbog najma licence za knjigovodstvo –„ Konto“, te kod intelektualnih i osobnih usluga koje su povećane zbog povećeg broja vanjskih suradnika na poslovima profesionalne rehabilitacije i općim poslovima.

***Bilješka uz AOP 185 - Ostali nespomenuti rashodi poslovanja***

Smanjenje na toj poziciji u odnosu na proteklu godinu proizašlo je iz smanjenih troškova reprezentacije i smanjenih ostalih nespomenutih rashoda poslovanja.

***Bilješka uz AOP 207 – Ostali financijski rashodi***

Ostale financijske rashode čine bankarske usluge i usluge platnog prometa koje su smanjene zbog prelaska poslovanja na državnu riznicu, a ne preko vlastitog žiro-računa stoga su i naknade manje.

***Bilješka uz AOP 253 – Ostale naknade građanima i kućanstvima iz proračuna***

Odnose se na naknade za osobne potrebe - džeparac korisnika u Odjelu socijalnih usluga iz sredstava Ministarstva za demografiju a prema Rješenju Centra za socijalnu skrb. Kako je bio veći broj korisnika Odjela koji su imali pravo na naknadu došlo je i do povećanja na toj poziciji za 13,8% u odnosu na prethodnu godinu.

***Bilješka uz AOP 282 – Višak prihoda poslovanja***

Slijedom navedenoga, odnosno, uplaćenih prihoda i izvršenih rashoda Centar je ostvario višak prihoda poslovanja za period I-XI 2019. godine u iznosu od 494.488 kn. Budući da Centar ima preneseni višak prihoda poslovanja iz proteklih godina u iznosu od 159.015 kn pa ukupni višak prihoda poslovanja iznosi 653.503 kn.

***Bilješka uz AOP 303 – Prihodi od prodaje građevinskih objekata***

Čine prihodi od prodaje stambenih objekata koji su u otkupu kod Zavoda za stanovanje, a Centar ostvaruje 35% otkupljene vrijednosti. Prihodi su veći nego u prethodnoj godini iz razloga što je Zavod doznačio sredstva za 2018. godinu u siječnju 2019. godine.

***Bilješka uz AOP 360 – Postrojenja i oprema***

Rashodi za postrojenja i opremu odnose se na nabavku uredske opreme (stolice, stolovi, ladičari ) i smanjeni su za 5,7% u odnosu na prethodnu godinu.

**BILJEŠKE UZ OBRAZAC P-VRIO**

***Bilješka uz AOP 018 – Proizvedena dugotrajna imovina***

Na proizvedena dugotrajna imovina u iznosu od 7.707 kn iskazana je sadašnja vrijednost rashodovane dugotrajne imovine koja nije za upotrebu.

**BILJEŠKE UZ OBRAZAC RAS-funkcijski**

***Bilješka uz AOP 125 – Socijalna zaštita***

U izvještaju o rashodima prema funkcijskoj klasifikaciji rashodi poslovanja i rashodi za nabavu nefinancijske imovine u iznosu od 2.914.214 kn svrstani su u funkciju 10 – socijalna zaštita pod aktivnosti socijalne zaštite koje nisu drugdje svrstane.

**BILJEŠKE UZ OBRAZAC OBVEZE**

***Bilješka uz AOP 001 – Stanje obveza 1. siječnja***

Stanje obveza 1. siječnja je stanje obveza iz prosinca 2018. godine koje je u cijelosti bilo nedospjelo a isto tako u cijelosti izmireno u valuti u siječnju 2019. godine.

***Bilješka uz AOP 002 – Povećanje obveza i AOP 019 – Podmirenje obveza u izvještajnom razdoblju***

Kod usporedbe ova dva podatka vidljivo je da je Centar u mogućnosti izmiriti sve svoje obveze u valuti i da nema problema sa likvidnošću.

***Bilješka uz AOP 036 – Stanje obveza na kraju izvještajnog razdoblja***

Stanje obveza na dan 31.12. 2019. godine odnosi se na obveze koje su nastale u prosincu a valuta im je u siječnju 2020. godine.( izmirene u potpunosti a odnose se na plaće za zaposlene i dobavljače ) .

U Osijeku, 31. siječnja 2020. godine

KLASA:400-04/19-01/01 URBROJ:2158/88-01-20-04